Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2016. november 17-én megtartott**

**rendkívüli üléséről.**

**Határozat:**

**239.** Vasvár Város Helyi Építési Szabályzatáról és Szabályozási Tervéről szóló 12/2005.(X.28.) önkormányzati rendelet módosítás véleményezési szakaszának lezárása

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2016. november 17-én megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Galambos István tanácsnok, Dr. Pataky Pál tanácsnok, Dr. Fabók Tibor képviselő (4 fő)

**Távolmaradását előre bejelentette:** Sejber Mihály alpolgármester, Unger József és Gergye Rezső képviselő (3 fő)

**Tanácskozási joggal jelen volt:**

Dr. Ódor Ildikó jegyző és

Varga Zoltán osztályvezető

K

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend megtárgyalását.

Képviselő-testület a napirenddel 4 igen szavazattal – ellenszavazat és tartózkodás nélkül – egyhangúlag egyetértett.

1. **napirendi pont:**

**Előterjesztés Vasvár Város Helyi Építési Szabályzatáról és Szabályozási Tervéről szóló 12/2005.(X.28.) önkormányzati rendelet módosítás véleményezési szakaszának lezárásához**

**Tóth Balázs polgármester** elmondta, hogy a képviselő-testület az év során több ízben döntött a Helyi Építési Szabályzat módosításáról az alábbi területekre vonatkozóan:

* Vasvár, Alkotmány utca – Vasúti utca – 8-as számú főút tömb,
* Vasvár, Bartók Béla utca – Hunyadi János utca – Dózsa György utca tömb,
* Ipari park területe tömb,
* Karintia Kft. telephelye és az azt körülvevő tömb,
* Broiler csirke nevelő telep övezete.

A módosításokat véleményezte az állami főépítészi hatáskörben eljáró Vas Megyei Kormányhivatal. Észrevételeit írásban rögzítette és megküldte hivatalunknak. Eszerint az Rv62\_1 munkaszámú, Vasvár, Alkotmány utca - Vasút utca - 8. számú főút tömbre, és az Rv62\_5 munkaszámú, Vasvár, Bartók Béla utca - Hunyadi János utca - Dózsa György utca tömbre vonatkozó módosításokat támogatta. E területrészekre az állami főépítész kérésünkre a záró szakmai véleményt kiadta, majd a képviselő-testület 2016. október 27-i ülésén a módosításokat beépítette a Helyi Építési Szabályzatról és Szabályozási Tervről szóló önkormányzati rendeletbe a 10/2016.(X.28.) önkormányzati rendelettel.

Az Rv62\_2 munkaszámú, Ipari park területe tömbre, az Rv62\_3 munkaszámú, Karintia Kft. telephelyre és az azt körülvevő tömbre, valamint az Rv62\_4 munkaszámú, Broiler csirke nevelő telep övezetre átdolgozott dokumentáció alapján egyeztetési eljárás közbenső véleményezési szakaszának újbóli lefolytatását kellett elvégezni. A megismételt szakmai véleményezési eljárás sikerrel zárult, eltérő szakmai vélemény, lakossági észrevétel nem érkezett, a főépítész a módosítást támogatta. Mindezek alapján a képviselő-testület feladata a mai ülésen az, hogy ezekre a munkarészekre kérje meg az állami főépítészi hatáskörben eljáró Vas Megyei Kormányhivatal záróvéleményét.

Kérdés, hozzászólás nem lévén elfogadásra javasolta az előterjesztésben található határozati javaslatot.

Képviselő-testület a határozati javaslattal 4 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**239/2016.(XI.17.) számú képviselő-testületi határozat:**

Vasvár Város Képviselő-testülete a 212/2005. (X. 27.) számú határozatával elfogadott Vasvár Város Településszerkezeti Terve, továbbá Vasvár Város Önkormányzata többször módosított Vasvár Város Helyi Építési Szabályzatáról és Szabályozási Tervéről szóló 12/2005. (X. 28.) önkormányzati rendelete módosításához kapcsolódó a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet eljárás véleményezési szakaszának jogszabály szerinti ideje lejárt.

A beérkezett véleményeket, köztük az állami főépítész véleményét a Képviselő-testület megismerte és a következő döntést hozta:

A Képviselő-testület kéri a Polgármester urat, hogy az e határozatban hivatkozott 314/2012. (XI. 8.) Korm. rendelet 40. § (1) – (2) bekezdése alapján az állami főépítészi hatáskörben eljáró Vas Megyei Kormányhivatalnak küldje meg és kérje a végső záróvélemény kiadását az Altus Savaria Tervező Iroda Kft. (Szombathely) által készített

* Rv62\_2 munkaszámú (Ipari park területe)
* Rv62\_3 munkaszámú (Karintia Kft telephelye és környezete)
* Rv62\_4 munkaszámú (Broiler csirkenevelő telepe)

vonatkozó területrészekre.

**Felelős:** Tóth Balázs polgármester

**Határidő:** azonnal

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző